03/12/2021 | Administración LocalMunicipal
Miño
Convocatoria de subvenciones y ayudas públicas

Extracto da Resolución do 29 de novembro de 2021 da Alcaldía pola que se convocan polo Concello de Miño no exercicio 2021 subvencións para a promoción de actividades e investimentos deportivos, culturais, sociais ou outras de interese xeral BDNS(Identif.):597652 De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/597652). Primeiro.–Persoas beneficiarias. Poderán ser beneficiarias as entidades públicas ou privadas que estean na situación que fundamenta a concesión da subvención e que cumprindo o disposto no artigo 13 da Lei 38/03 reúnan os seguintes requisitos: Carecer de fins de lucro. Estar inscrita no Rexistro municipal de asociacións do Concello de Miño, ou telo solicitado na data de petición. En todo caso, no momento da concesión da subvención deberán estar inscritas. Desenvolver as súas actividades no termo municipal ou, no caso de efectuarse fóra deste, deberá tratarse de actividades que suplan ou complementen as atribuídas ao Concello de Miño. Non ter pendente de xustificar ningunha subvención concedida polo Concello de Miño nos exercicios anteriores, ou ter desistido de forma motivada e por escrito. Estar ao corrente das obrigas tributarias co Concello de Miño e con calquera outra administración. O obxecto da súa actividade terá que gardar relación directa coa finalidade para a que se concede a subvención. Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. Non poderán acceder á concesión das subvencións municipais: As entidades que por resolución firme foran sancionadas polo incumprimento das condicións previstas na autorización precisa para o desenvolvemento da actividade. As entidades que perderan o dereito á obtención das subvencións como consecuencia do procedemento sancionador correspondente, e polo prazo establecido na resolución. As entidades que, en virtude da normativa vixente, teñan limitado ou suprimido este dereito, e especificamente os recollidos no art.13 da Lei 38/03. As entidades que teñan asinados convenios para a realización de actividades. Segundo.–Obxecto. O obxecto da convocatoria é establecer os criterios e o procedemento para conceder as subvencións municipais para a realización de actividades e investimentos socioculturais e deportivos en xeral, que contribúan ao fomento dos intereses xerais ou sectoriais da veciñanza do municipio, ou presten servizos que complementen ou suplan os atribuídos á competencia municipal. Poderán ser subvencionadas, ata un máximo do 80% do orzamento total, as seguintes actividades: 1.–Cultura Actividade: Dinamización da xuventude das parroquias de Miño (cursos, charlas, actividades de verán, ocio e tempo de lecer, programas de inserción social.). Promoción de actividades educativas (celebración de actividades extraescolares programadas tales como exposicións, certames, conferencias e en xeral calquera outra actividade de conservación, promoción e divulgación dos valores educativos.). Realización de actividades de fomento da igualdade, integración de persoas maiores e con discapacidade. Fomento das artes plásticas, audiovisuais ou escénicas (certames, mostras, exposicións, publicacións, festivais, concertos, cursos.). Promoción de actividades formativas, feiras comerciais. Investimentos: Pequenas obras ou mellora de infraestruturas e dotación de equipamentos necesarios para o desenvolvemento das actividades que lles son propias.2.–Deportes Actividade: Promoción do deporte, exercicio físico, coidado da saúde, etc. (competicións deportivas, conferencias ou cursos, sendeirismo, acampadas, compra de vestiario non inventariable.). Investimentos: Pequenas obras ou melloras de infraestruturas e dotación de equipamentos necesarios para o desenvolvemento das actividades que lles son propias (mellora das instalacións, adquisición de material inventariable, repoboación de especies.). Os gastos susceptibles de subvención serán os realizados no período comprendido entre o 1 de xaneiro e o 31 de decembro de 2021 así como aqueles gastos de tracto sucesivo (seguros, nóminas,.) pagados no exercicio 2021 aínda que unha parte ou a totalidade do gasto se devengara no exercicio 2020 ou pagados no exercicio 2020 pola parte devengada no exercicio 2021. En xeral, non serán obxecto de subvención as actividades que se desenvolvan fóra do termo municipal, agás aquelas que sexan consecuencia de intercambios deportivos ou culturais, participación en campionatos ou que teñan como obxecto o coñecemento dos costumes, cultura, tradicións das xentes doutros lugares. Terceiro.–Bases reguladoras. De conformidade co establecido no artigo 17.2 da Lei 38/2003, do 17 de novembro, xeral de subvencións, as bases reguladoras da presente convocatoria foron aprobadas polo Pleno desta Corporación no marco das Bases de execución do Orzamento municipal para o exercicio 2020, prorrogadas para o ano 2021, resultándolles de aplicación, polo tanto, o Título VI, bases 65.ª e seguintes, publicadas no BOP do día 31 de marzo de 2021. Cuarto.–Contía. As aplicacións orzamentarias ás que se imputarán estas subvencións son as 334/48000 e 341/48000, cuns créditos máximos de 5.000,00 e 4.500,00 euros respectivamente para actividades culturais e deportivas e as 334/78000 e 341/78000, cuns créditos máximos de 3.500,00 e 2.500,00 euros, respectivamente, para investimentos culturais e deportivos. En función dos importes das solicitudes para actividades e investimentos, os créditos máximos das aplicacións orzamentarias 334/48000 e 341/48000 poderanse incrementar no importe da redución das aplicacións orzamentarias 334/78000 e 341/78000 e viceversa. En caso de procederse a esta modificación, deberá seguirse o procedemento previsto no artigo 58 do Regulamento da Lei 38/2013, do 17 de novembro, Xeral de Subvencións. Quinto.–Prazo de presentación de solicitudes. Lugar As solicitudes deberán presentarse no Rexistro xeral de entrada do Concello, xunto coa documentación esixida nestas bases. Prazo O prazo de solicitude será de 15 días naturais a partir do día seguinte á publicación desta convocatoria no BOP. Miño 29/11/2021 Keltoum Belleza Ronconi O alcalde